open-index/open-wikipedia-markdown huggingface dataset:
Clarkin yliopisto

**Clarkin yliopisto** on pieni yksityinen yliopisto ja liberal arts college Worcesterin kaupungissa Massachusettsissa, Yhdysvalloissa. Yliopistossa on 2&nbsp;203 opiskelijaa ja 964 jatko-opiskelijaa.

Clarkin yliopisto perustettiin vuonna 1887. Yliopistossa oli alkujaan vain tohtorin tutkintoon johtavia opintoja, mutta valikoimaan lisättiin vuonna 1902 myös alempia tutkintoja. Clarkin yliopisto on ollut merkittävä tekijä psykologian ja maantieteen alalla. Yliopiston ensimmäinen rehtori oli G. Stanley Hall, joka perusti American Psychological Associationin. Clarksin kautta psykoanalyysi saapui Yhdysvaltoihin, sillä siellä Sigmund Freud piti kuuluisat "Clarks-luennot". Yliopiston maantieteen tutkijakoulusta on valmistunut enemmän tohtoreita kuin muista Yhdysvaltain yliopistoista.

## Lähteet

## Aiheesta muualla

*Yliopiston kotisivut
Dugald C. Jackson

**Dugald Caleb Jackson** (13. helmikuuta 1865 – 1. heinäkuuta 1951) oli yhdysvaltalainen sähköinsinööri. Hän sai vuonna 1938 IEEE:n  saavutuksistaan insinöörikoulutuksen johtamisessa sekä sähkövoiman tuottamisessa ja jakelussa. Jackson johti Massachusetts Institute of Technologyn insinööritieteiden laitosta 1907–1935.
Linkuva

**Linkuva** on Liettuan pohjoisosassa, Šiauliain läänissä sijaitseva kaupunki. Se on osa Pakruojisin kunnallispiiriä. Vuonna 2010 kaupungin väkiluku oli 1 731 asukasta.

## Lähteet

## Aiheesta muualla
William Perlberg

**William Perlberg** (22. lokakuuta 1899 &ndash; 1969) oli yhdysvaltalainen elokuvatuottaja. Hän toimi Harry Cohnin henkilökohtaisena avustajana ja kykyjenetsijänä, ennen kuin aloitti elokuvien tuottamisen 1930-luvun puolessavälissä. Perlberg teki yhteistyötä erityisesti George Seatonin kanssa.

## Osittainen filmografia
* *[[Kultapoika]]* (*Golden Boy*, 1939)
* *[[Bernadetten laulu]]* (*The Song of Bernadette*), 1943)
* *[[Kevättä ilmassa]]* (*State Fair*, 1945)
* *[[Susanin kääntymys]]* (*Miracle on 34th Street*, 1947)
* *[[Mies, jonka minulle annoit]]* (*The Country Girl*, 1954)
* *[[Toko-Rin sillat]]* (*The Bridges at Toko-Ri*, 1954)

## Lähteet
Maribel Vinson

**Maribel Yerxa Owen** (o.s. **Vinson**, 12. lokakuuta 1911 Winchester, Massachusetts – 15. helmikuuta 1961 Berg, Belgia) oli yhdysvaltalainen taitoluistelija ja olympiamitalisti.

Yhteensä Vinson osallistui kolmiin olympiakisoihin. Hän voitti olympiapronssia Lake Placidin vuoden 1932 talviolympialaisissa norjalaisen Sonja Henien voittamassa kilpailussa. MM-tasolla Vinson voitti hopeaa vuonna 1928 ja pronssia vuonna 1930. EM-kilpailuistakin Vinson sai avoimella osallistumisoikeudella pronssia vuonna 1934. Yhdysvaltain mestaruuden Vinson voitti naisten yksinluistelussa yhdeksän ja pariluistelussa kuusi kertaa. Naisten yksinluistelun mestaruuksia Vinsonilla on Michelle Kwanin kanssa eniten kilpailun historiassa. Vuonna 2002 Vinson valittiin Taitoluistelun Hall of Fameen.

Vinsonin tyttäret Maribel ja Laurence Owen kilpailivat myös olympiatasolla. Kaikki kolme olivat lentomatkalla vuoden 1961 MM-kilpailuihin Prahaan, kun 15. helmikuuta Belgian yllä ollut kone yritti tehdä suunnitellun välilaskun Brysseliin. Koneen ei kuitenkaan onnistunut laskeutua, vaan se syöksyi maahan maaseudulle. Kaikki koneen 73 matkustajaa ja koneen alle jäänyt maanviljelijä saivat surmansa turmassa.

## Lähteet
*Maribel Vinson – Sports Reference LLC.
Durga Puja

**Durga Puja** on hindujumalatar Durgan palvontajuhla. Juhla kestää useita päiviä, ja sen päätteeksi savesta valmistetut ja ylellisesti koristellut jumalattaren kuvat upotetaan jokiin, jotta jumalatar voi palata takaisin perheensä luokse Himalajalle.

Durga Pujaa vietetään laajalti Länsi-Bengalin, Assamin, Jharkhandin, Orissan ja Tripuran osavaltioissa. Juhla on vuoden suurin juhla Länsi-Bengalin ja Tripuran osavaltioissa, joissa asuu valtaosa bengalilaisista hinduista. Durga Pujan merkitys kasvoi Bengalissa brittiläisen Intian aikana. Durgasta tuli Intian itsenäisyysliikkeen ikoni.

## Aiheesta muualla
* All information about Durga Puja
Kangasniemen laulukilpailu

**Kangasniemen laulukilpailu** on Kangasniemen musiikkiviikkojen yhteydessä järjestettävä laulukilpailu. Vuosittainen kilpailu järjestettiin ensimmäisen kerran vuonna 1987. Vuosina 2020 ja 2021 kilpailua ei kuitenkaan järjestetty. Kilpailuun voivat osallistua suomalaiset nuoret laulajat. Laulukilpailussa ei ole erikseen miesten ja naisten sarjaa, vaan kaikki laulajat kilpailevat samassa sarjassa.

## Voittajat

Lähde

## Lähteet

## Aiheesta muualla
* Kangasniemen musiikkiviikot
Veisiejai

**Veisiejai** on Liettuan eteläosassa, Alytusin läänissä sijaitseva kaupunki. Se on osa Lazdijain kunnallispiiriä. Vuonna 2010 kaupungin väkiluku oli 1 545 asukasta. Lazdijai sijaitsee 18 kilometriä kaakkoon Veisiejaista.

Kaupungissa toimii vuonna 1817 rakennettu katolinen kirkko, joka on pyhitetty Pyhälle Yrjölle.
 
## Historia
Ensimmäinen maininta Veisiejaista on vuodelta 1501. Kaupunginoikeudet sille annettiin vuonna 1956. Status kaupunkina kuitenkin kumottiin kolme vuotta myöhemmin vuonna 1959, jolloin Veisiejai liitettiin osaksi Lazdijain kaupunkia. Vuonna 1990 Veisiejaista tuli kunta ja viisi vuotta myöhemmin vuonna 1995 kaupunkikunta. Taiteilija Laima Ramonienen suunnittelema vaakuna hyväksyttiin Veisiejain nykyiseksi kaupunginvaakunaksi vuonna 2000. Vaakuna pohjautuu historialliseen vaakunaan. 

## Tunnettuja asukkaita
* L. L. Zamenhof, liettuanjuutalainen kielitieteilijä ja esperanton kielen luoja 

## Lähteet

## Aiheesta muualla

*Veisiejai Lazdijain kunnallispiirin sivulla
Mathew Brady

**Mathew B. Brady** (18. toukokuuta 1822 – 15. tammikuuta 1896) oli yhdysvaltalainen valokuvaaja, joka tunnetaan parhaiten Yhdysvaltain sisällissodan visuaalisesta dokumentoinnista ja julkisuuden henkilöiden muotokuvista.

Brady kuvasi lukuisien Pohjoisvaltioiden merkittävien henkilöiden muotokuvat, mukaan lukien Ulysses S. Grant, Nathaniel Banks, Don Carlos Buell, Ambrose Burnside, Benjamin Butler, Joshua Chamberlain, George Custer, David Farragut, John Gibbon, Winfield Hancock, Samuel P. Heintzelman, Joseph Hooker, Oliver Howard, David Hunter, John A. Logan, Irvin McDowell, George McClellan, James McPherson, George Meade, Montgomery C. Meigs, David Dixon Porter, William Rosecrans, John Schofield, William Sherman, Daniel Sickles, Henry Warner Slocum, George Stoneman, Edwin V. Sumner, George Thomas, Emory Upton, James Wadsworth, ja Lew Wallace. 

Etelävaltioiden puolella Brady kuvasi myös muotokuvia, mukaan lukien Jefferson Finis Davis, P. G. T. Beauregard, Stonewall Jackson, James Longstreet, Richard Lyons, James Henry Hammond, ja Robert E. Lee.
Ackermannin funktio

**Ackermannin funktio** on ei-primitiivirekursiivinen funktio, joka on nimetty saksalaisen matemaatikon Wilhelm Ackermannin mukaan. Ackermann julkaisi funktion vuonna 1928.

## Funktio
Ackermannin kolmen argumentin funktio, \varphi(m, n, p)\,\!, on määritelty siten, että arvoilla *p* = 0, 1, 2, se tuottaa peruslaskutoimitukset yhteenlasku, kertolasku ja potenssiinkorotus seuraavasti:
:\varphi(m, n, 0) = m+n,\,\!
:\varphi(m, n, 1) = m\cdot n,\,\!
:\varphi(m, n, 2) = m^n,\,\!
Ja arvoilla *p* > 2 se laajenee peruslaskutoimituksia edemmäksi, jota voi kuvata  Knuthin nuolinotaatiolla:
:\varphi(m, n, p) = m\uparrow^{p - 1}n.\,\!

Eräs yleisimmin käytetyistä versioista on kahden argumentin **Ackermann–Péter funktio**, joka määritellään positiivisilla muuttujilla *m* ja *n*:

: A(m, n) =
\begin{cases}
n+1 & \mbox{jos } m = 0 \\
A(m-1, 1) & \mbox{jos } m > 0 \mbox{ ja } n = 0 \\
A(m-1, A(m, n-1)) & \mbox{jos } m > 0 \mbox{ ja } n > 0.
\end{cases}


Lausekkeen arvo nousee nopeasti, nopeammin kuin eksponenttifunktio. Näin käy jopa pienten numeroiden käytöllä. Esimerkiksi *A*(4,2) on kokonaisluku, jossa on 19&nbsp;729 numeroa.

## Ackermannin numerot
Kirjassaan *The Book of Numbers*, John Horton Conway ja Richard K. Guy määrittelevät että **Ackermannin numerot** ovat muotoa 1↑1, 2↑↑2, 3↑↑↑3, jne.; eli ”n”:s Ackermannin numero on n↑nn (*n* = 1, 2, 3, ...), missä m↑kn on Knuthin nuolinotaatio-versio Ackermannin funktiosta.

Ensimmäiset Ackermannin numerot ovat:
:* 1↑1 = 11 = 1,
:* 2↑↑2 = 2↑2 = 22 = 4,
:* 3↑↑↑3 = 3↑↑3↑↑3 = 3↑↑(3↑3↑3) = 3\uparrow\uparrow3^{3^3} = 3\uparrow\uparrow7625597484987 = \underbrace{3^{3^{3^{3^{.^{.^{.^{3}}}}}}}}_{7625597484987{\rm\ kolmosta}}

Neljäs numero, 4↑↑↑↑4, voidaan muodostaa tetraatiotorneilla seuraavasti:

:*4↑↑↑↑4 = 4↑↑↑4↑↑↑4↑↑↑4 = 4↑↑↑4↑↑↑(4↑↑4↑↑4↑↑4)
::: = \underbrace{~~^{^{^{^{^{^{^{^{4}.}.}.}4}4}4}4}4~~}_{\underbrace{~^{^{^{^{^{4}.}.}.}4}4~}_{^{^{^{4}4}4}4 {\rm\ nelosta}} {\rm nelosta}}

Selitys: keskimmäisessä kerroksessa on tetraatiotorni, jonka korkeus on^{^{^{4}4}4}4 ja lopputulos on ylin kerros tetraatio-nelosia, joiden lukumäärä vastaa keskimmäisen kerroksen tulosta. Vertailun vuoksi on yksinkertainen lauseke 44 yksin suurempi kuin googolplex, joten jo neljäs Ackermannin luku on sangen iso.

## Lähteet
Yhdysvallat talviolympialaisissa 1932

**[[Yhdysvallat]]** saavutti isännöimistään **[[Talviolympialaiset 1932|Lake Placidin talviolympialaisista 1932]]** 12 mitalia, joista kuusi oli kultaa, neljä hopeaa ja kaksi pronssia. Kisojen mitalitilastossa Yhdysvallat oli menestynein kansakunta. Yhdysvaltain joukkue koostui 65 urheilijasta, joista 58 oli miehiä ja kuusi naisia.

Yhdysvaltain lipunkantajana kisojen avajaisissa toimi edellisten talviolympialaisten rattikelkkailun olympiavoittaja Billy Fiske, joka saavutti Lake Placidissa toisen kultamitalinsa. Maan urheilijat kilpailivat kaikissa viidessä urheilumuodossa ja kolmessa näytöslajissa.

## Mitalistit
### Kultaa
* Curtis Stevens ja John Stevens – rattikelkkailu, kahden miehen kelkat
* Eddie Eagan, Billy Fiske, Clifford Gray ja Jay O'Brien – rattikelkkailu, neljän miehen kelkat 
* Jack Shea – pikaluistelu, miesten 500 m  
* Jack Shea – pikaluistelu, miesten 1&nbsp;500 m
* Irving Jaffee – pikaluistelu, miesten 5&nbsp;000 m
* Irving Jaffee – pikaluistelu, miesten 10&nbsp;000 m 

### Hopeaa
* Percy Bryant, Henry Homburger, Edmund Horton ja Francis Stevens – rattikelkkailu, neljän miehen kelkat
* Sherwin Badger ja Beatrix Loughran – taitoluistelu, pariluistelu
* Osborn Anderson, John Bent, John Chase, John Cookman, Douglas Everett, Franklin Farrel, Joseph Fitzgerald, Edwin Frazier, John Garrison, Gerard Hallock, Robert Livingston, Francis Nelson, Winthrop Palmer ja Gordon Smith – jääkiekko, miehet
* Edward Murphy – pikaluistelu, miesten 5&nbsp;000 m

### Pronssia
* John Heaton ja Robert Minton – rattikelkkailu, kahden miehen kelkat
* Maribel Vinson – taitoluistelu, naisten yksinluistelu

## Lähteet
*  Official Report III Olympic Winter Games Lake Placid 1932  
* United States at the 1932 Lake Placid Winter Games  Sports Reference LLC.
Robert Sheran

**Robert J. Sheran** (2. tammikuuta 1916 Waseca, Minnesota – 25. tammikuuta 2012) oli yhdysvaltalainen juristi ja poliitikko. Hän istui vuosina 1947–1950 kaksi kautta Minnesotan edustajainhuoneessa, jossa hän ei virallisesti edustanut mitään puoluetta. Hänet valittiin kahdeksannesta vaalipiiristä Blue Earthin piirikunnasta; hän asui Mankatossa. Vuosina 1942–1945 Sheran toimi FBI:n erikoisagenttina. Hän sai vuonna 1973 nimityksen Minnesotan korkeimman oikeuden päätuomariksi toimittuaan aiemmin sen päätuomarin sihteerinä ja avustavana tuomarina.

Sheran valmistui Roosevelt High Schoolista (Minneapolis), vuonna 1936 St. Thomasin yliopistosta (*Bachelor of Arts*) ja vuonna 1939 Minnesotan yliopiston lakikoulusta (*Bachelor of Laws*). Hän meni vuonna 1940 naimisiin Jean Brownin kanssa ja sai viisi lasta. Minnesotan senaattiin päässyt Kathleen J. Sheran on hänen ainoa tyttärensä.

## Lähteet
Ehrström

**Ehrström** on muun muassa seuraavien suomalaisten henkilöiden sukunimi:

* Alexander Otto Ehrström (1826–1899), maanviljelijä ja valtiopäivämies, Eric Gustaf Ehrströmin poika
* Eric O. W. Ehrström (1881–1934), taidetakoja ja koristetaiteilija
* Eric Gustaf Ehrström (1791–1835), pappi ja kirjailija, vaati suomen kielen aseman vahvistamista
* Erik Ehrström (1869–1947), lakimies ja diplomaatti, Karl Gustaf Ehrströmin poika
* Fredrik Ehrström (1925–2026), purjehtija
* Fredrik August Ehrström (1801–1850), säveltäjä
* Georg Ehrström (1898–1959), jääkäri
* Hans-Otto Ehrström (s. 1972), pianisti
* Inger Ehrström (1919–2010), diplomiekonomi ja päätoimittaja
* Jorma Ehrström (1940–2026), pikajuoksija
* Karl Gustaf Ehrström (1822–1886), oikeustieteen professori, senaattori ja prokuraattori, Eric Gustaf Ehrströmin poika
* Karl Robert Ehrström (1803–1881), piirilääkäri ja Raahen museon perustaja
* May Eleonora Pihlgren-Ehrström (1904–1986), näyttelijä
* Monica Ehrström (*Mona Leo*, 1903–1986), kirjailija ja nukketeatteritaiteilija
* Mons-Christian Ehrström (1905–1950), lääkäri, professorin arvonimi, Robert Ehrströmin poika
* Olga Gummerus-Ehrström (1876–1938), taidemaalari
* Otto Emil Ehrström (1859–1946), eversti, toimitusjohtaja, Otto Vilhelm Ehrströmin poika
* Otto J. S. Ehrström (1891–1978), säveltäjä, kriitikko
* Otto Walter Ehrström (1890–1966), eläinlääkäri, maidontarkastustoiminnon uranuurtajia, Otto Emil Ehrströmin poika
* Otto Vilhelm Ehrström (1806–1871), pappi, opettaja ja valtiopäivämies, Karl Robert Ehrströmin veli
* Robert Ehrström (1874–1956), lääkäri, sisätautiopin professori, Karl Gustaf Ehrströmin poika
* Sven Ehrström (1909–1981), näyttelijä
* Uhra-Beata Simberg-Ehrström (1914–1979), tekstiilitaiteilija
Stefan Persson

**Carl Stefan Erling Persson** (s. 4. lokakuuta 1947) on ruotsalainen yritysjohtaja, joka on H&M:n hallituksen puheenjohtaja ja suurin omistaja.

Stefan Persson on H&M:n perustajan Erling Perssonin (1917–2002) poika. Hän oli H&M:n toimitusjohtaja vuosina 1982–1998 ja siirtyi sitten hallituksen puheenjohtajaksi. Toukokuussa 2020 yhtiön johtoon siirtyi hänen poikansa Karl-Johan Persson.

Forbes on toistuvasti listannut Stefan Perssonin miljardööriksi ja yhdeksi maailman rikkaimmista henkilöistä. Vuoden 2021 listauksessa hän oli 21,3 miljardin dollarin omistuksellaan Ruotsin varakkain ihminen ja maailmanlistan sijalla 84. Myös hänen siskonsa Lottie Tham ja kolme lastaan (Karl-Johan Persson, Tom Persson, s. 1985 ja Charlotte Söderström s. 1977) ovat kohonneet H&M-omistuksellaan dollarimiljardööreiksi. 

## Lähteet
Leonardo Ulloa

**José Leonardo Ulloa** (s. 26. heinäkuuta 1986 General Roca, Argentiina) on argentiinalainen jalkapalloilija. Hän edustaa Espanjan Segunda Divisiónissa pelaavaa Rayo Vallecanoa ja on pelipaikaltaan hyökkääjä.

## Seurajoukkueura
Ulloa aloitti ammattilaisuransa vuonna 2002 Argentiinan toiseksi korkeimmalla sarjatasolla pelanneesta CAI Comodoro Rivadaviasta. Vuonna 2005 hän siirtyi San Lorenzoon, joka pelasi maan korkeimmalla sarjatasolla. Joukkue voitti vuonna 2007 kevätkauden (Clausura) mestaruuden.

Tämän jälkeen Ulloa pelasi lyhyet pestit Arsenal de Sarandíssa ja Club Olimpossa, ennen siirtymistään espanjalaisseura Castellóniin kesällä 2008. Hän teki ensimmäisenä kautenaan 2008–2009 Espanjassa 16 maalia, ollen joukkueensa paras maalintekijä.

Toisella kaudellaan 2009–2010 hän teki liki saman verran maaleja (14) kuin edellisellä. Joukkue ei kuitenkaan onnistunut säilyttämään paikkaansa Segunda Divisiónissa jääden sarjataulukon viimeiseksi. Kesäkuussa 2010 Ulloa teki viisivuotisen sopimuksen Almerían kanssa.

13. syyskuuta 2010 toisessa virallisessa ottelussaan Almería-paidassa hän teki tasoittavan 2–2-osuman ottelun viime minuuteilla Real Sociedadia vastaan. Hän voitti Espanjan kakkosliigan maalikuninkuuden kaudella 2011–2012 tehtyään 38 ottelussa 28 maalia.

Tammikuussa 2013, kahden ja puolen Almeríassa pelatun kauden jälkeen, Ulloa siirtyi Englannin mestaruussarjan Brighton & Hove Albioniin. Brighton eteni keväinä 2013 ja 2014 Valioliigan nousukarsintoihin. Jälkimmäisenä vuonna paikka nousukarsinnoissa varmistui Ulloan tehtyä 2–1-voittomaalin Nottingham Forestia vastaan pelatun runkosarjan viimeisen ottelun lisäajalla, 92. minuutilla. Nousu Valioliigaan jäi kuitenkin toteutumatta. Ulloa oli kaudella 2013–2014 Brightonin paras maalintekijä 14 osumallaan.

Heinäkuussa 2014 Ulloa siirtyi Valioliigaan nousseeseen Leicester Cityyn kahdeksan miljoonan punnan siirtosummalla. Hänestä tuli näin Leicesterin silloinen ennätysostos. Kaudella 2014–2015 hän pelasi 37 valioliigaottelua, joista avauskokoonpanossa 29, ja teki yksitoista maalia. Seuraavalla kaudella hänen peliaikansa väheni selvästi. Hän oli avauskokoonpanossa vain seitsemässä valioliigaottelussa ja tuli 22 kertaa vaihdosta kentälle. Hän teki Leicesterin mestaruuteen päättyneellä kaudella kuusi valioliigamaalia.

Kaudella 2016–2017 Ulloa pelasi 16 valioliigaottelussa, mutta vain kolme kertaa avauksessa, ja teki yhden maalin. Mestarien liigassa hän tuli neljässä ottelussa vaihdosta kentälle. Syyskaudella 2017 hän pelasi neljässä sarjaottelussa vain 17 minuuttia. Kevään 2018 hän oli lainalla vanhassa seurassaan Brightonissa, jossa teki yhden maalin pelaamissaan kymmenessä valioliigaottelussa.

Ulloa pelasi meksikolaisessa CF Pachucassa vuosina 2018–2019 kaikkiaan 28 Meksikon pääsarjaottelua ja teki kahdeksan maalia. Syyskuussa 2019 hän siirtyi Espanjan Segunda Divisiónin Rayo Vallecanoon.

## Lähteet

## Aiheesta muualla
* Leonardo Ulloan tilastot BDFutbol-sivustolla
Raleigh

**Raleigh** tarkoittaa muun muassa seuraavia:

## Henkilöitä
* Walter Raleigh (1552–1618), englantilainen kirjailija, sotilas ja tutkimusmatkailija

### Kuvitteellisia henkilöitä

* Raleigh, pelihahmo (härkäsammakko) videopelisarjassa *[[Sly Cooper]]*

## Paikkoja
* Raleigh, Yhdysvaltojen Pohjois-Carolinan osavaltion pääkaupunki
* Raleigh-Durhamin kansainvälinen lentoasema, lentoasema Pohjois-Carolinassa Yhdysvalloissa

## Yrityksiä
* Raleigh Bicycle Company, brittiläinen polkupyörävalmistaja
* Raleigh & Robert, 1900-luvun alussa toiminut ranskalainen elokuvayhtiö

## Aluksia
* CSS ''Raleigh'', kahden Yhdysvaltojen etelävaltioiden aluksen nimi 
* USS ''Raleigh'', usean Yhdysvaltojen laivaston aluksen nimi
* Raleigh-luokka (LPD), Yhdysvaltain laivaston maihinnousualusluokka
;Britannian kuninkaallinen laivasto
*HMS Raleigh (1778) 32-tykkinen viidennen luokan alus
*HMS Raleigh (1806) 18-tykkinen Cruizer-luokan prikisluuppi
*HMS Raleigh (1845) 50-tykkinen neljännen luokan alus
*HMS Raleigh (1874) rautarunkoinen potkurikorvetti
*HMS Raleigh (1919) Hawkins-luokan risteilijä
*HMS Raleigh (tukikohta) peruskoulutusta tarjoava maatukikohta Torpointissa

## Katso myös
* Rayleigh
Rodney

**Rodney** tarkoittaa muun muassa seuraavia:

Etunimenä:

* Rodney Dangerfield (1921–2004), yhdysvaltalainen koomikko ja näyttelijä

Sukunimenä:

*Brendon Rodney (s. 1992), kanadalainen pikajuoksija
*Lester Rodney (1911–2009), yhdysvaltalainen toimittaja
*Walter Rodney (1942–1980), guyanalainen poliitikko
*Winston Rodney, *Burning Spear* (s. 1948), jamaikalainen roots reggae -laulaja ja -muusikko

;Britannian kuninkaallinen laivasto

*Rodney-luokka, 1830-luvulla valmistettujen toisen luokan linjalaivojen muodostama alusluokka
*HMS Rodney (1759), 4-tykkinen kutteri
*HMS Rodney (1781), 16-tykkinen alus
*HMS Rodney (1809), 74-tykkinen kolmannen luokan linjalaiva
*HMS Rodney (1833), 92-tykkinen Rodney-luokan linjalaiva
*HMS Rodney (1884), Admiral-luokan taistelulaiva
*HMS Rodney (29), Nelson-luokan taistelulaiva
Wendell Anderson

**Wendell Richard Anderson** (1. helmikuuta 1933 St. Paul, Minnesota – 17. heinäkuuta 2016 St. Paul, Minnesota) oli yhdysvaltalainen demokraatteja edustanut poliitikko. Hän valmistui Minnesotan yliopistosta vuonna 1954 (sen lakikoulusta 1960) ja palveli Yhdysvaltain armeijassa vuosina 1956–1957. Hän istui Minnesotan edustajainhuoneessa 1959–1963 ja sitten senaatissa vuoteen 1971. Vuosina 1971–1976 hän oli osavaltionsa kuvernööri.

30. joulukuuta 1976 Anderson korvasi liittovaltion senaatissa Walter F. Mondalen. Vuonna 1978 hän oli vielä epäonnistuneesti ehdolla sinne.

Anderson pelasi myös jääkiekkoa; Cortina d’Ampezzon talviolympialaisissa 1956 hän kuului hopeaa saaneeseen joukkueeseen.

## Lähteet
Katz

**Katz** on muun muassa seuraavien henkilöiden sukunimi:

* Alex Katz (s. 1927), yhdysvaltalainen poptaiteilija
* Andreas Katz (s. 1988), saksalainen maastohiihtäjä
* Bernard Katz (1911–2003), saksalais-yhdysvaltalainen biofyysikko, Nobelin lääketieteen palkinnon saaja
* Daniel Katz (s. 1938), suomenjuutalainen kirjailija
* Daryl Katz (s. 1961), kanadalainen liikemies
* Elias Katz (1901–1947), suomalainen keskimatkojen juoksija ja olympiavoittaja
* Haim Katz (s. 1947), israelilainen poliitikko
* Herbert Katz (1926–2007), suomalainen jazzkitaristi
* Israel Katz (s. 1955), israelilainen poliitikko ja ministeri
* Kalle Katz (s. 2000), suomalainen jalkapalloilija
* Leonard Katz (1938–2017), yhdysvaltalainen psykologi
* Marija Katz (s. 1973), venäläinen laulaja
* Phil Katz (1962–2000), yhdysvaltalainen tietotekniikan kehittäjä ja hakkeri
* Ray Katz (s. 1964), muusikko Esa Nissin taiteilijanimi
* William Katz (s. 1940), yhdysvaltalainen kirjailija.

## Katso myös

* Catz
Royal Sovereign

**Royal Sovereign** voi tarkoittaa seuraavia asioita:

* Sovereign of the Seas (1637), 102-tykkinen ensimmäisen luokan linjalaiva
* HMS Royal Sovereign (1701), ensimmäisen luokan linjalaiva
* HMS Royal Sovereign (1786), ensimmäisen luokan linjalaiva
* HMS Royal Sovereign (1857), 131-tykkinen ensimmäisen luokan linjalaiva
* HMS Royal Sovereign (1891),Royal Sovereign -luokan taistelulaiva
* HMS Royal Sovereign (05), Revenge-luokan taistelulaiva
* Royal Sovereign -luokka (taistelulaiva) oli Britannian kuninkaallisen laivaston kahdeksan aluksen muodostama 1800-luvun lopun taistelulaivaluokka
* Kummassakin maailmansodassa palvelleita Revenge-luokan taistelulaivoja kutsutaan useissa lähteissä Royal Sovereign -luokan aluksiksi
Delio Onnis

**Delio Onnis** (s. 24. maaliskuuta 1948) on italialaissyntyinen argentiinalainen jalkapallovalmentaja ja entinen hyökkääjä. Pitkällä urallaan Argentiinassa ja Ranskassa pelannut Onnis on Ranskan liigan paras maalintekijä 299 osumallaan.

## Ura
Italiassa syntyneellä Onnisilla on Argentiinan kansalaisuus ja hän aloitti uransa argentiinalaisessa Club Almagrossa. Seuran junioriorganisaatiossa pelannut Onnis nousi edustusmiehistöön 1966 ja pelasi kahden kauden aikana 18 ottelua ja teki niissä 11 maalia. Hän siirtyi 1968 Gimnasia Esgrima La Plataan, jossa hän pelasi kolme vuotta ja oli johdattamassa maaleillaan seuraa liigan kolmanneksi 1970.

Euroopan kentille Onnis lähti 1971 ja liittyi ranskalaisen Stade de Reimsin miehistöön. Onnis osoitti heti alusta alkaen hienoa maalivainua iskemällä debyyttikaudellaan 22 maalia ja sijoittumalla liigan maalitilastossa neljänneksi. Kahden Reimsissä vietetyn kauden jälkeen Onnis siirtyi 1973 AS Monacoon. Hän voitti uransa ensimmäisen maalikuninkuuden 33 maalilla 1974–1975 ja oli kolmesti maalipörssin kakkonen maanmiehensä Carlos Bianchin jälkeen. Monaco putosi kaudeksi 1976/77 Division 2:een, mutta Onnis jatkoi seurassa ja oli palauttamassa sitä takaisin liigaan. Seuratasolla Onnisin aika Monacossa huipentui mestaruuteen 1977–1978, mutta henkilökohtaisella tasolla tuli vielä liigan maalikuninkuus 1979–1980.

Onnis jätti Monacon 1980 ja pelasi seuraavat kolme kautta Toursissa voittaen maalikuninkuuden kahdesti. Kausi 1982–1983 sujui surkeasti sekä Onnisilta että Toursilta. Onnis teki vain 11 maalia, mikä on hänen uransa huonoin saavutus, ja Tours putosi liigasta. Onnis jätti kauden jälkeen Toursin ja siirtyi SC Touloniin, jossa voitti ensimmäisellä kaudellaan uransa viidennen ja viimeisen maalikuninkuuden. Hän lopetti uransa Toulonissa 1986.

Pelaajauransa jälkeen Onnis toimi SC Toulonin ja Paris FC:n päävalmentajana ilman suurempaa menestystä.

### Meriitit

* Ranskan mestaruus: 1978
* Coupe de France: 1980
* Ranskan liigan maalikuningas (5): 1975, 1980, 1981, 1982, 1984
* Ranskan liigan kaikkien aikojen maalintekijä (299 maalia)

## Lähteet

## Aiheesta muualla
* Futbol Factory profiili 
* BDFA profiili  
* Monaco profiili
Lauluja verotuksesta

**Lauluja verotuksesta** on Veronmaksajain Keskusliiton vuonna 1997 julkaisema studioalbumi. Albumi tehtiin Veronmaksajain Keskusliiton 50-vuotisjuhlien kunniaksi.

Suurimman osan albumin kappaleista sanoitti Ilkka Kylävaara ja sävelsi Kaj Chydenius.

Kappaleiden lauluosuudet laulavat Heikki Kinnunen ja Satu Silvo.  

## Kappaleet
# Veroblues
# Verojenkka
# Verotango
# Veron hetki on kallis
# Huss ja Andersson
# Olitkan kerran minun
# Veroswing

## Lähteet

## Aiheesta muualla
*
O’Connell

**O’Connell** on seuraavien henkilöiden sukunimi:

* Anthony O’Connell (1938–2012), yhdysvaltalainen pappi
* Billie Eilish O’Connell (s. 2001), yhdysvaltalainen laulaja ja lauluntekijä
* Daniel O’Connell (1775–1847), irlantilainen poliitikko
* Finneas O’Connell (s. 1997), yhdysvaltalainen muusikko ja lauluntekijä
* Helen O’Connell (1920–1993), yhdysvaltalainen laulaja
* Helen O’Connell (s. 1962), australialainen urologian professori
* Jack O’Connell (s. 1990), englantilainen näyttelijä
* Jack O’Connell (s. 1994), englantilainen jalkapalloilija
* Jerry O’Connell (s. 1974), yhdysvaltalainen näyttelijä
* Joseph Peter O’Connell (1931–2013), australialainen katolinen piispa
* Stuart France O’Connell (1935–2019), uusiseelantilainen katolinen piispa
* William Henry O’Connell (1859–1944), yhdysvaltalainen kardinaali.
Jaakko Paatela

**Jaakko Sakari Paatela** (3. lokakuuta 1922 Helsinki – 1. maaliskuuta 1989 Espoo) oli suomalainen arkkitehti, joka suunnitteli sairaaloita, parantoloita sekä liike- ja teollisuusrakennuksia. Paatela kirjoitti ylioppilaaksi Helsingin suomalaisesta normaalilyseosta 1942 ja valmistui arkkitehdiksi Teknillisestä korkeakoulusta 1947. Hän teki opintomatkoja Euroopan maihin sekä Yhdysvaltoihin 1951 ja 1965 sekä Japaniin 1963. Paatela toimi Teknillisen korkeakoulun asemakaavaopin assistenttina 1948–1950 ja perusti 1951 puolisonsa kanssa oman arkkitehtitoimiston, joka toimi vuoteen 1989. Jaakko Paatelan isä oli arkkitehti Jussi Paatela (1886–1962) ja puoliso vuodesta 1945 arkkitehti Eva Paatela (o.s. Meurman, s. 1922). Hänen veljiään olivat maataloustieteilijä Juhani ja arkkitehti Veli Paatela.

Jaakko Paatelan suunnittelemia rakennuksia ja rakennelmia ovat muun muassa

* Kuopion yliopistollinen sairaala (KYS) yhdessä Veijo Larkaksen kanssa  (1958) 
* asuinkerrostalo, Hakolahdenkuja 4, Helsinki 1960
* asuintalo, Rantapaadentie, Helsinki 1961, yhdessä Eva Paatelan kanssa
* Oy Esmi Ab:n teollisuusrakennus, Lauttasaarentie 50, Helsinki 1964, yhdessä Eva Paatelan kanssa, he suunnittelivat myös 1969 valmistuneen nelikerroksisen lisäsiiven
* Meilahden sairaalan päärakennus, Helsinki 1965, yhdessä Reino Koivulan kanssa
* Meilahden sairaala-alueen hallinto- ja huoltorakennus, Helsinki 1965
* Kymenlaakson keskussairaala yhdessä Veli Paatelan kanssa (1967)
* Länsi-Pohjan keskussairaalan laajennuksia, Kemi 1971, 1973 ja 1987, yhdessä Eva Paatelan kanssa
* Eurajoen hautausmaan sankarivainajien muistomerkki.
* Askolan kirkon sankarimuistomerkki.

## Lähteet

## Aiheesta muualla
Naurisöljy

**Naurisöljy** () on nauriin siemenistä saatava öljy, jota on puhdistettuna käytetty ruokaöljynä, margariinin valmistukseen, polttoaineena ja voiteluöljynä. Naurisöljyä on käytetty myös saippuan valmistukseen. Se sisältää tyydyttämättömien rasvahappojen glyserideja, joista 40–50 prosenttia on erukahappoa ja loppu öljy-, linoli- ja linoleenihappoa. Naurisöljy-nimitystä on käytetty myös muista kaalien sukuun kuuluvista viljellyistä lajeista saatavista öljyistä. Tällaisia ovat esimerkiksi rypsi-, rapsi- ja sinappiöljy.

## Lähteet

## Aiheesta muualla
*Project Runeberg, Pieni Tietosanakirja: Naurisöljy
Ramygala

**Ramygala** on Liettuan keskiosassa, Panevėžysin läänissä sijaitseva kaupunki. Se on osa Panevėžysin kunnallispiiriä. Vuonna 2010 kaupungin väkiluku oli 1 643 asukasta. Panevėžysin kaupunki sijaitsee 24 kilometriä pohjoiseen Ramygalasta.

## Tunnettuja asukkaita
*Mykolas Vrubliauskas, keramiikkataiteilija
*Saulius Mykolaitis, liettualainen näyttelijä

## Lähteet

## Aiheesta muualla
*Kaupungin virallinen sivusto
Joniškėlis

**Joniškėlis** on kaupunki Liettuan pohjoisosassa, Panevėžysin läänissä. Se on osa Pasvalysin kunnallispiiriä. Vuonna 2010 kaupungin väkiluku oli 1 383 asukasta. Joniškėlis sijaitsee 17 kilometriä länteen Pasvalysin kaupungista.

## Lähteet

## Aiheesta muualla
*Kaupungin virallinen sivusto
B-luokka (hävittäjä, 1913)

**B-luokka** oli Britannian kuninkaallisen laivaston torpedovenehävittäjäluokka, joka muodostui Amiraliteetin annettua 30. elokuuta 1913 käskyn hävittäjien uudelleen luokittelussa. Luokkaan sijoitettiin kaikki palveluksessa olevat 30 solmua saavuttaneet torpedovenehävittäjät, joissa oli neljä savuhormia. Luokan alukset oli valmistanut usealta eri telakalta 1890-luvun puolivälissä useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan.

Tällaisia aluksia oli valmistettu kaikkiaan kaksikymmentäneljä, joista neljätoista Laird Brothersilta Birkenheadistä, seitsemän Palmers Shipbuilding and Iron Companyltä Hebburnista ja yksi kultakin Armstrong Whitworthilta Walkerista, William Doxford and Sonsilta Sunderlandista ja J. & G. Thomsonilta Clydebankistä. Luokan kaikki alukset olivat niin kutsuttuja kilpikonnarunkoisia eli niiden etukansi muistutti kilpikonnan kilpeä.

Laird Brothers toimitti Quail-, Earnest- ja Lively-luokat sekä *HMS Expressin* ja *HMS Orwellin* vuosina 1894-1900. Palmers toimitti aluksensa useassa eri tilauksessa 1897-1901.

## Alukset

## Lähteet

*
*
*
*

### Viitteet
Nyrkkeilyn sarja 71 kg kesäolympialaisissa 1952

Nyrkkeilyn 71 kg sarjaan Helsingin olympiakisoissa osallistui 23 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta. 

## 1.kierros

## Lähteet

* http://www.olympic.neostrada.pl/ols/1952HELnr5.pdf
* http://www.sports-reference.com/olympics/summer/1952/BOX/mens-light-middleweight.html
Reuben Langdon

**Reuben Christopher Langdon** (s. 19. heinäkuuta 1975) on yhdysvaltalainen sijaisnäyttelijä, ääninäyttelijä ja kamppailulajien taitaja. Hän on ääninäytellyt muun muassa Dantea videopeleissä *[[Devil May Cry 3]]* ja *[[Devil May Cry 4]]* sekä *[[Street Fighter]]in* toista päähahmoa Ken Mastersia videopelissä *[[Street Fighter IV]]*. Langdon huomioitiin Screen Actors Guild Awards -ehdokkuudella elokuvan *[[Pirates of the Caribbean: Maailman laidalla]]* stunteista.

## Ura
Langdon aloitti näyttelemisen Japanissa *B-Fighter Kabuto* -televisiosarjassa vuonna 1996. Sarja tunnetaan Yhdysvalloissa nimellä *[[Beetleborgs Metallix]]*. Sittemmin Langdon muutti Hongkongiin, jossa hän jatkoi töitä elokuvien parissa.

Palattuaan Yhdysvaltoihin Langdon on työskennellyt sijaisnäyttelemisen ohella myös ääninäyttelijänä 2000-luvulta lähtien. Hänellä oli cameorooli *[[Power Rangers Time Force]]ssa* vuonna 2001 ja oli sitä ennen tehnyt useita stuntteja *[[Power Rangers: Lost Galaxy]]yn* ja *[[Power Rangers: Lightspeed Rescue]]en*. Langdon on tehnyt stuntteja myös *in* ja *[[Dexter]]iin*. Näiden ohella hän on tehnyt stuntteja muun muassa elokuviin *[[Kultainen medaljonki]]*, *[[Spider-Man 2 – Hämähäkkimies 2]]*, *Pirates of the Caribbean: Maailman laidalla*, *[[Night at the Museum 2]]* ja *[[Avatar (elokuva)|Avatar]]*.

Äänirooleja Langdon on tehnyt pääosin videopeleihin ja erityisesti Capcomin tuottamiin peleihin. Hän toimi muun muassa ensimmäisen kerran Danten äänenä *Devil May Cry* *3:ssa* ja sai myöhemmin uusia rooleja *Devil May Cry 4:ssa* ja ''Marvel vs. Capcom 3:ssa''. Langdon dubbasi hahmon myös englanniksi *[[Devil May Cry (anime)|Devil May Cry]]* -animesarjassa. Lisäksi hän oli Ken Mastersin äänenä *Street Fighter IV*:ssä ja peliin pohjautuvassa anime-elokuvassa *[[Street Fighter IV: The Ties That Bind]]*.

## Lähteet
Obeliai

**Obeliai** on Liettuan koillisosassa, Panevėžysin läänissä sijaitseva kaupunki. Se on osa Rokiškisin kunnallispiiriä. Vuonna 2010 kaupungin väkiluku oli 1 241 asukasta. Kaupungin vieressä sijaitsee Obeliaijärvi.

## Historia
Ensimmäinen maininta Obelaista on vuodelta 1509. Ensimmäinen kirkko rakennettiin vuonna 1639. Suurin osa kaupungista tuhoutui vuonna 1809 syttyneessä tulipalossa. Uuden rautatien valmistuttua kaupunki alkoi vuodesta 1873 lähtien kasvaa. Toisen maailmansodan aikana elokuussa 1941 Natsi-Saksan SS-joukot pidättivät Obeliain ja lähialueen juutalaisen väestön. Juutalaiset vietiin Antanašė-nimiseen metsään kaivamaan pitkää kaivantoa. Tämän jälkeen heidät ammuttiin ja heidän ruumiinsa poltettiin. Saksan armeijan raportissa todetaan 25. elokuuta 1941, että Obeliaissa on tapettu 1&nbsp;160 juutalaista, joista 112 oli miehiä, 627 naisia ja 421 lapsia.
  
## Lähteet

## Aiheesta muualla

*Obelai welcometo.lt -matkailusivustolla
Varniai

**Varniai** on Liettuan länsiosassa, Telšiain läänissä sijaitseva kaupunki. Se on osa Telšiain kunnallispiiriä. Vuonna 2010 kaupungin väkiluku oli 1 216 asukasta.

## Tunnettuja asukkaita
*Mikalojus Daukša, liettualainen kirjailija ja kääntäjä
*Motiejus Valančius, Žemaitijan piispa ja kirjailija

## Lähteet

## Aiheesta muualla

*Kaupungin virallinen sivusto
Virbalis

**Virbalis** on Liettuan lounaisosassa, Marijampolėn läänissä ja lähellä Venäjän Kaliningradin alueen rajaa sijaitseva kaupunki. Se on osa Vilkaviškisin kunnallispiiriä. Vuonna 2010 kaupungin väkiluku oli 1 203 asukasta.

## Lähteet
Kelme

**Kelme** tarkoittaa seuraavia asioita:

* Kelmė, kaupunki Liettuassa
* Kelmėn kunnallispiiri, kunnallispiiri Liettuassa
* Kelme, espanjalainen urheiluvälinevalmistaja
* Kelme, espanjalainen pyöräilytalli.
Seda (Liettua)

**Seda** on Liettuan luoteisosassa, Telšiain läänissä sijaitseva kaupunki. Se on osa Mažeikiain kunnallispiiriä. Vuonna 2010 kaupungin väkiluku oli 1 162 asukasta.
 
## Lähteet
John Hans Krebs

**John Hans Krebs** (17. joulukuuta 1926 Berliini, Saksa – 10. marraskuuta 2014 Fresno, Kalifornia, Yhdysvallat) oli poliitikko. Hän muutti Israeliin vuonna 1933 ja Yhdysvaltoihin 1946; maan kansalaisuuden hän sai vuonna 1954. Hän palveli Yhdysvaltain armeijassa vuosina 1952–1954 ja ryhtyi sittemmin lakimieheksi. Hän valmistui Kalifornian yliopistosta, Berkeleystä vuonna 1950 (*Bachelor of Arts*) ja Kalifornian yliopiston Hastings College of the Law’sta 1957 (*Bachelor of Laws*).

Krebs oli Fresnon piirikunnan suunnittelukomission (*Fresno County Planning Commission*) jäsen vuosina 1965–1969 ja tarkkailijalautakunnan (*Fresno County Board of Supervisors*) vuosina 1970–1974. Vuonna 1966 hän oli delegaattina Kalifornian osavaltion demokraattisessa kokouksessa. Krebs tuli valituksi demokraattina Yhdysvaltain edustajainhuoneeseen, ja hän istui 94. ja 95. kongresseissa tammikuusta 1975 tammikuuhun 1979. Hän oli uudelleen epäonnistuneesti ehdolla vuonna 1978.

Krebs asui Fresnossa ja kuoli siellä 87-vuotiaana 10. marraskuuta 2014.

## Lähteet
Fosgeniitti

**Fosgeniitti** (Pb2(CO3)Cl2) on mineraali, joka kuuluu karbonaattimineraalien ryhmään. Se on melko harvinaista, ja sen kiderakenne on kaunis ja juuri siksi se on keräilijöiden arvostama. Nimensä fosgeniitti on saanut siitä, että se sisältää hiiltä, klooria ja happea, joita myös fosgeeni sisältää. Fosgeniittia on käytetty jauhettuna muun muassa muinaisessa Egyptissä kosmetiikassa

## Kemialliset ja fysikaaliset ominaisuudet
Mineraalin kidejärjestelmä on tetragoninen. Fosgeniitin kovuus on 2,5–3 Mohsin asteikolla. Tämä tarkoittaa sitä, että fosgeniitti ei ole erityisen kovaa, ja sitä saa naarmutettua posliinikolikolla. Sen ominaispaino on 6–6,3.

## Alkuperä
Fosgeniittia syntyy, kun muut lyijyä sisältävät mineraalit muuttuvat toisiksi mineraaleiksi. Tämän vuoksi fosgeniitti on niin sanottu toissijainen mineraali. Tavanomaisesti fosgeniittia löytyy muiden lyijymineraalien, kuten anglesiitin kanssa. Fosgeniittia voi esiintyä hyvinkin suurina kiteinä, ja esimerkiksi Sardiniasta on löydetty jopa 45 kg:n massaisia kiteitä.

## Ominaispiirteet
Fosgeniittilla on useita värimuotoja. Sen tunnusomaisimmat värimuodot ovat valkoinen, meripihkankeltainen sekä ruskea. Se on selvästi lohkeava. Fosgeniitin hohto on adamanttinen ja se fluoresoi keltaista valoa. On myös mahdollista, että fosgeniitti hohtaa ultraviolettivalossa. Koska fosgeniitin lyijypitoisuus on 76 %, se on myrkyllistä.
Lillukanvarsia

**Lillukanvarsia** on spin-off suomalaisesta saippuasarjasta *[[Salatut elämät]]*. Kesällä 2010 kuvattu sarja sisältää yhteensä kymmenen jaksoa, jotka julkaistiin internetissä vuodenvaihteen 2010–2011 aikana MTV3 Katsomo -palvelussa. Televisiossa jaksoja ei ole esitetty. Kukin jakso on kestoltaan noin 3–5 minuuttia pitkä.

Jaksot nähtiin uusintana Katsomossa 2. elokuuta – 17. elokuuta 2012.

1. elokuuta 2018 sarjan kaikki jaksot julkaistiin MTV Katsomoon.

## Juoni

Kosmetologit Jenni Vainio ja Cindy Rintala haaveilevat rikastumisesta ja omasta yrityksestä. Jenni saa idean perustaa uuden kosmetiikkabrändin, jonka liikeideana on luonnosta saatavat yrtit. Pienen suostuttelun jälkeen Cindy suostuu Jennin yhtiökumppaniksi, ja kaksikko lähtee lainatulla avoautolla matkalle Suomen luontoon. 

## Jaksot

## Näyttelijät
### Päänäyttelijät
*Anu Palevaara – Jenni Vainio
*Mia Ehrnrooth – Cindy Rintala

### Sivuroolit
*Essi Rakkolainen – huoltoaseman myyjä
*Antti Takkunen – rekkamies
*Mursu Heikkinen – maanomistaja
*Aku Lohimäki – konstaapeli Sivonen
*Riku Moisio – poika
*Justus Lohimäki – poika
*Marko Ruotsalainen – Markku
*Katja Kaulanen – Markun vaimo
*Riku Kärkkäinen – portsari
*Jukka Peura – asiakas
*Timo Lahtinen – hurmuri
*Suvi Lappalainen – karaoke-emäntä

## Lähteet
Korbinian Holzer

**Korbinian Holzer** (s. 16. helmikuuta 1988 München, Saksa) on saksalainen jääkiekkoilija, pelipaikaltaan puolustaja.

## Ura
Holzer pelasi kausilla 2004–2005 ja 2005–2006 DNL-liigan EC Bad Tölzissä. Jälkimmäisellä hän pelasi myös 36 ottelua 2. Bundesligan Bad Tölzissä. Toronto Maple Leafs varasi Holzerin kesän  neljännellä kierroksella numerolla 111. Kaudella 2006–2007 hän pelasi 2. Bundesligan EV Regensburgissa 46 ottelua tehoin 2+6=8.

Kaudeksi 2007–2008 hän siirtyi Saksan pääsarjaan DEL:iin DEG Metro Starsin riveihin. Hän pelasi debyyttikaudella 35 ottelua tehoin 2+5=7. Seuraavan kauden hän pelasi samalla vastuulla. Holzer nousi sarjan tähtipelaajin kaudella 2009–2010, kun hän teki 52 ottelussa tehot 6+16=22.

Toukokuussa 2010 Holzer teki kaksivuotisen tulokassopimuksen hänet varanneen Toronto Maple Leafsin kanssa. Holzer aloitti kauden 2010–2011 AHL:ssä farmiseura Toronto Marliesissa. Marraskuussa 2010 hänet kutsuttiin NHL:ään ja hän debytoi liigassa myöhemmin Buffalo Sabresia vastaan korvatessaan Carl Gunnarssonia. Helmikuussa 2013 Holzer teki ensimmäisen NHL-maalinsa Michal Neuvirthin selän taakse ottelussa Capitalsia vastaan.

Lokakuussa 2014 Maple Leafs vapautti Holzerin waiver-listalle. Sieltä Maple Leafs kutsui hänet takaisin, ensin farmiseuraan ja sitten paikkaamaan loukkaantunutta Roman Polákia.

2015 marraskuussa Maple Leafs kauppasi Holzerin Ducksin Eric Breweriin ja heidän viidenteen . Siirtotakarajalla helmikuussa 2020 Holzer siirtyi Nashville Predatorsiin vaihdossa Matt Irwiniin ja kuudennen kierroksen varausvuoroon vuoden 2022 varaustilaisuudessa.

Holzer edustaa maajoukkuetasolla Saksaa. Hän on ollut mukana kerran nuorten MM-kilpailuissa vuonna 2007. Aikuisten tasolla Holzer pelasi Vancouverin olympialaisissa 2010 ja MM-kilpailuissa 2010 ja 2011.

## Tilastot

## Lähteet
Martha Ernstsdóttir

**Martha Ernstsdóttir** (s. 22. joulukuuta 1964) on islantilainen yleisurheilija, joka on kilpaillut kestävyysjuoksussa, keskimatkojen juoksussa ja maastojuoksussa. Hän edustaa seuratasolla reykjavíkiläistä ÍR:ää. Martha pitää hallussaan maansa ennätystä 5&nbsp;000 metrillä, 10&nbsp;000 metrillä, puolimaratonilla ja maratonilla. Hän menestyi Euroopan pienten valtioiden kisoissa, joissa hän voitti kolme mitalia vuosina 1991&ndash;1995. Martha osallistui myös maastojuoksun MM-kisoihin, joissa hänen paras sijoituksensa oli 44. tila. Sydneyn olympialaisissa 2000 hän osallistui maratonille. Tuolloin Martha joutui keskeyttämään kilpailun. Vuonna 2014 Martha osallistui kautta aikain vanhimpana kilpailijana puolimaratonin MM-kilpailuihin sijoittuen 82:nneksi.

## Henkilökohtaiset ennätykset
*Lähde: IAAF* 

* 5 000 m: 15.55,91 (1994)
* 10 000 m: 32.47,40 (1994)
* Puolimaraton: 1.11.40 (1996)
* Maraton: 2.35.15 (1999)

## Lähteet
Steve Thomas

**Steve Thomas** voi viitata seuraaviin henkilöihin:
* Steve Thomas, walesilainen jalkapalloilija
* Steve Thomas, walesilainen rugby league -pelaaja
* Steve Thomas, yhdysvaltalainen juontaja ja kirjailija
* Steve Thomas, englantilaissyntyinen kanadalainen jääkiekkoilija
* Steve Thomas, australialainen poliitikko
Subačius

**Subačius** on Liettuan koillisosassa Panevėžysin läänissä sijaitseva kaupunki. Se on osa Kupiškisin kunnallispiiriä. Subačius sijaitsee 14 kilometriä Kupiškisista länteen Viešintajoen rannalla. Vuonna 2010 kaupungin väkiluku oli 1 070 asukasta.

## Lähteet
Panamantrogoni

**Panamantrogoni** (*Trogon aurantiiventris*) on trogonien heimoon kuuluva keski-amerikkalainen lintu. Se luokitellaan joskus myös käkitrogonin alalajiksi. Sen esiintymisalue käsittää Costa Rican ja Panaman. John Gould kuvaili lajin holotyypin vuonna 1856.

## Lähteet
Viheltäjätrogoni

**Viheltäjätrogoni** (*Trogon rufus*) on trogonien heimoon kuuluva amerikkalainen lintu. Sen esiintymisalue ulottuu Keski-Amerikan Hondurasin itäosasta Etelä-Amerikkaan, missä laji elää mantereen pohjois- ja itäosissa Paraguayhin ja Koillis-Argentiinaan saakka etelässä. Lajista tunnetaan kuusi alalajia. Johann Friedrich Gmelin kuvaili lajin holotyypin Cayennesta vuonna 1788.

## Lähteet
Baltoji Vokė

**Baltoji Vokė** () on Liettuan kaakkoisosassa, Vilnan läänissä sijaitseva kaupunki. Se on osa Šalčininkain kunnallispiiriä. Kaupunki sijaitsee 30 kilometriä länteen Šalčininkaista. Vuonna 2010 Baltoji Vokėn väkiluku oli 1 064 asukasta

## Lähteet

## Aiheesta muualla
Paektusan

**Paektusan** eli **Baekdusan** eli **Pekdosan** (erilaisia latinisoinnin variaatioita) oli Korean demokraattisen tasavallan ensimmäinen kantoraketti. Sillä on tehty yksi laukaisu 31. elokuuta 1998, jolloin laukaistiin Kwangmyŏngsŏng-1-satelliitti Musudan-ri-avaruuskeskuksesta. Pohjois-Korean ilmoituksen mukaan laukaisu onnistui, mutta länsimaat kiistivät tämän. Tämän jälkeen Pohjois-Korea on tehnyt laukaisuja Unha-kantoraketeilla.

Laukaisin on kehitetty keskimatkan ohjuksesta, Taepodong-1:stä. Siinä on kaksi nestemäistä ajoainetta käyttävää rakettivaihetta ja yksi kiinteää ajoainetta käyttävä ylin vaihe, jolla hyötykuorman kiihdytys ratanopeuteen aikaansaadaan. Nestemäinen ajoaine on typpihappoa ja epäsymmetristä dimetyylihydratsiiniä.  Ensimmäisen vaiheen paloaika on 95 sekuntia. Toinen vaihe palaa 266 sekuntia ja kolmas 27 sekuntia.

## Lähteet
Lyijytrogoni

**Lyijytrogoni** (*Trogon massena*) on trogonien heimoon kuuluva amerikkalainen lintu. Sen esiintymisalue ulottuu Meksikon kaakkoisosasta Keski-Amerikkaan, ja Etelä-Amerikan luoteisnurkassa läntiseen Kolumbiaan ja Luoteis-Ecuadoriin. Lajista tunnetaan kolme alalajia. John Gould kuvaili lajin holotyypin Meksikosta vuonna 1838.

## Lähteet
Lou Dijkstra

**Luitzen "Lou" Dijkstra** (7. toukokuuta 1909 Paessens &ndash; 24. huhtikuuta 1964 Amstelveen) oli alankomaalainen pikaluistelija. Hän osallistui olympialaisiin kerran, vuonna 1936. Tuolloin Dijkstra osallistui neljään lajiin ja sijoittui parhaimmillaan kuudenneksitoista.

Dijkstra kuoli auto-onnettomuudessa vuonna 1964. Hänen tyttärensä Sjoukje on taitoluistelun olympiavoittaja.

## Ennätykset

*Lähde: Sports-reference* 

* 500 m: 45,8 s (1936)
* 1 500 m: 2.24,8 (1935)
* 5 000 m: 8.47,2 (1936)
* 10 000 m: 18.12,2 (1933)

## Lähteet
ASD Perugia Calcio

**ASD Perugia Calcio** on italialainen jalkapalloseura, joka perustettiin vuonna 1905. Sen kotistadion on Stadio Renato Curi, joka sijaitsee Perugiassa. Joukkue pelaa Italian kolmanneksi korkeimmalla sarjatasolla, Serie C:ssä kaudella 2023–2024. Perugia on pelannut Serie A:ssa yhteensä 13 kautta, viimeksi kaudella 2003–2004.

## Historia
Joukkue aloitti toimintansa nimellä AC Perugia, kun joukkueet US Fortebraccio ja Libertas yhdistyivät. Se pelasi ensimmäisen kerran nykyisellä Serie C -tasolla kaudella 1927–1928. Joukkue nousi lopulta Serie B:hen kaudella 1933–1934. Italian pääsarjaan Serie A:han se nousi ensimmäisen kerran kaudeksi 1975–1976.

Joukkue koki myöhemmin kauden 2004–2005 jälkeen taloudellisia vaikeuksia ja vaihtoi omistajaa. Uuden omistajan myötä joukkue nimitettiin Perugia Calcioksi ja se jatkoi toimintaansa Serie C:ssä. Perugia ehti pelata yhteensä viisi kautta Italian kolmanneksi korkeimmalla sarjatasolla, kunnes kauden 2009–2010 jälkeen se koki toistamiseen taloudellisia vaikeuksia. Oikeudenkäynnin jälkeen joukkue pudotettiin Italian viidenneksi korkeimmalle tasolle Serie D:hen, jossa se aloitti kaudella 2010–2011. Kaudesta 2014–2015 Perugia on pelannut Serie B:ssä.

## Saavutukset
* Coppa Piano Karl Rappan: 1978
* UEFA Intertoto Cup: 2003

## Entisiä pelaajia

**1970-luku**
*  Paolo Rossi (1979–1980)

**1980-luku**
*  Fabrizio Ravanelli (1986–1989)
*  Angelo Di Livio (1987–1989)

**1990-luku**
*  Marco Materazzi (1995–1998)
*  Gennaro Gattuso (1996–1997)
*  Milan Rapaić (1996–2000)
*  Müller (1997)
*  Mika Lehkosuo (1998–1999)
*  Hidetoshi Nakata (1998–2000)
*  Zé Maria (1998–2004)
*  Iván Kaviedes (1999)
*  Ibrahim Ba (1999–2000)
*  Dmitri Alenichev (1999–2000)

**2000-vuosikymmen**
*  Fabio Liverani (2000–2001)
*  Ahn Jeong-hwan (2000–2002)
*  Manuele Blasi (2000–2002)
*  Zisis Vryzas (2000–2003)
*  Traianos Dellas (2001–2002)
*  Rahman Rezaei (2001–2003)
*  Fabio Grosso (2001–2004)
*  Christian Obodo (2001–2004)
*  Óscar Córdoba (2002)
*  Andrea Caracciolo (2002–2003)
*  Fabrizio Miccoli (2002–2003)
*  Sebastiano Rossi (2002–2003)
*  Željko Kalac (2002–2005)
*  Ferdinand Coly (2003–2005)
*  Al-Saadi al-Gaddafi (2003–2005)
*  Paul Codrea (2004)
*  Franco Brienza (2004)
*  Marcelo Zalayeta (2004)
*  Salvatore Fresi (2004)

## Aiheesta muualla
* Kotisivu
Keltasilmätrogoni

**Keltasilmätrogoni** (*Trogon clathratus*) on trogonien heimoon kuuluva keskiamerikkalainen lintu.
  
Keltasilmätrogonin esiintymisalue käsittää Costa Rican ja Panaman Karibianmeren puoleiset osat. Panamassa se elää paikoin myös Tyynenmeren puoleisessa osassa maata. Osbert Salvin kuvaili lajin holotyypin Panaman Santa Fé de Veraguasta vuonna 1856.

## Lähteet
Musudan-ri

**Tonghaen avaruuskeskus** eli **Musudan-ri** () on Korean demokraattisen tasavallan avaruuskeskus, joka sijaitsee Pohjois-Hamgyongin maakunnan eteläosassa. Alueen nimi Japanin kolonialismin aikana oli Taep'o-dong (대포동), josta nimestä Pohjois-Korean Taepodong-ohjusten nimi tulee.

Vuodesta 1984 alkaen keskuksesta on koelaukaistu mm. Hwasong-, Nodong-1- ja Taepodong-1-ohjuksia. Vuonna 1998 siltä laukaistiin Kwangmyŏngsŏng-satelliitti. Länsilähteiden mukaan laukaisu epäonnistui Baekdusan-kantoraketin kolmannen rakettivaiheen toimimattomuuteen. Pohjois-Korea viesti onnistuneesta laukaisusta. Toinen laukaisu tehtiin vuonna 2006 ja sekin on tulkittu lännessä epäonnistuneeksi.

Musudan-rissä on yksi laukaisutornillinen laukaisualusta, rakettimoottoreiden testikäyttöasema, raketin ja satelliitin integrointihalli, ohjauskeskus sekä seuranta-aseman.

Pohjois-Korea laukaisi keskuksesta 5. huhtikuuta 2009 Unha-kantoraketin, joka kuljetti Kwangmyŏngsŏng-2-satelliitin avaruuteen. Yhdysvallat ja Japani ilmaisivat kantanaan, ettei kyse ollut satelliitin laukaisusta vaan mannertenvälisen ohjuksen Taepodong-2:n koelaukaisusta. Japani alkoi tällä perusteella rakentaa tiedustelusatelliitteja itselleen. Yhdysvallat ja Euroopan unioni lisäsivät Pohjois-Koreaan kohdistamaansa painostusta Yhdistyneiden kansakuntien kautta.

## Lähteet

## Aiheesta muualla
*http://www.astronautix.com/sites/musudan.htm
*GlobalSecurity.org Background on Musudan-ri
*The Meaning of the North Korean Missile Launch. (2009 launch) Posted by GlobalSecurity.org on 2009-04-05
Dūkštas

**Dūkštas** on Liettuan koillisosassa, Utenan läänissä sijaitseva kaupunki. Se on osa Ignalinan kunnallispiiriä. Vuonna 2010 kaupungin väkiluku oli 915 asukasta, mikä tekee siitä yhden pienimmistä kaupungeista Liettuassa.
 
## Lähteet

## Aiheesta muualla